**ZAPISNIK**

**Sa 33. sjednice ŠKOLSKOG ODBORA**

**održane dana 31.07.2024. godine**

**u prostorijama O.Š. „Franjo Hanaman“ Drenovci**

**s početkom u 15 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Bruno Bilić - predstavnik zaposlenika

Izočni:

Ostali nazočni:

* Marijana Raguž - ravnateljica OŠ „Franjo Hanaman“ Drenovci
* Bruno Bilić - kao zapisničar
* Mirzeta Deronjić - voditelj računovodstva

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice Školskog odbora,**
2. **Pravilnik o sistematizaciji radnih mjesta,**
3. **Polugodišnji izvještaj o izvršenju proračuna financijskog plana za razdoblje od 01.01.2024. do 30.06.2024.godine,**
4. **Razno**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici škole. Ravnateljica daje na znanje članovima Školskog odbora da je škola dužna do 1.rujna 2024. godine donijeti novi pravilnik o sistematizaciji radnih mjesta. Čitanjem pravilnika i pojašnjavanjem pojedinih radnih mjesta ravnateljica upućuje članove Školskog odbora o pravilniku.

Nakon 10-minutnog izlaganja ravnateljica završava svoje izlaganje te predsjednica Školskog odbora poziva sve prisutne članove da iznesu pitanja i primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnosti Školskog odbora za usvajanjem pravilnika o sistematizaciji radnih mjesta. Prijedlog ravnateljice je jednoglasno prihvaćen te ga prisutni članovi prihvaćaju sa sedam (7) glasova- „za“.

**Zaključak:**

**Daje se suglasnost Školskog odbora na pravilnik o sistematizaciji radnih mjesta.**

**Ad. 3.)**

Predsjednica Školskog odbora predaje riječ ravnateljici škole. Ravnateljica daje na znanje članovima Školskog odbora da je škola dužna do kraja srpnja usvojiti polugodišnji izvještaj o izvršenju proračuna za razdoblje od 01.01.2024. do 30.06.2024. godine te predaje riječ voditeljici računovodstva Mirzeti Deronjić. Voditeljica računovodstva potanko objašnjava stavke izvještaja svim članovima Školskog odbora te svima predaje primjerak izvještaja na uvid.

Nakon 10-minutnog izlaganja voditeljica računovodstva završava svoje izlaganje te predsjednica Školskog odbora poziva sve prisutne članove da iznesu pitanja i primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnosti Školskog odbora za usvajanjem polugodišnjeg izvještaja o izvršenju proračuna. Prijedlog ravnateljice je jednoglasno prihvaćen te ga prisutni članovi prihvaćaju sa sedam (7) glasova- „za“.

**Zaključak:**

**Daje se suglasnost Školskog odbora za usvajanjem polugodišnjeg izvještaja o izvršenju proračuna za razdoblje od 01.01.2024. do 30.06.2024. godine.**

**Ad. 4.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 15 sati i 30 minuta.

Zapisničar: M.P. Predsjednica Školskog odbora:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Bruno Bilić) (Biserka Misir)

KLASA: 007-02/24-01/5

URBROJ: 2196-68-24-02

U Drenovcima, 31.07.2024